KAIROS-komunikadpremio

KAIROS–komunikadpremio (germane: KAIROS-Preis für Kommunikation aŭ pli mallonge Thüringer Kommunikationspreis) estis aljuĝata inter 2004 kaj 2021 fare de la Landa porvirina konsilio de Turingio.  
Celoj 
La lobiado de la virinoj en Turingio celas komuniki ĝustatempeLa nomo de la premio mem estas greka vorto (καιρός) kiu signifas ĝustan, feliĉan momenton! per taŭgaj rimedoj, por eviti tempoperdojn pro blinda aktivismo en la hodiaŭa rapide ŝanĝiĝanta mondo kaj samtempe antaŭmalhelpi eblajn misvolviĝojn ĝustatempe. Per ĉi tiu premio oni intencas honori specialan engaĝiĝon favore al virinoj kaj vivatan egalrajtecon, same kiel publike efikan komunikadon de interesoj de virinoj. La premio estis ĉefe direktita al virinoj, sed povis ankaŭ esti aljuĝita al viroj. Oni honoris personojn loĝantajn en Turingio, kiuj konstante kaj daŭripove komunikis aŭ reprezentis interesojn de virinoj kaj knabinoj en publika sfero.

Historio
En 2004, la premio unuafoje estis aljuĝita al la iniciativo Weimar weiblich (Virineca Vajmaro), kreita de la aŭtorino Ulrike Müller. La premia objekto estis desegnita de Gabriele Steinborn kiel bronza statuo kun rajdantino. En 2021, la premio estis lastfoje aljuĝita en sia originala formo. La lasta premiito estis Beatrice Osdrowski. La premia objekto tiam estis pentraĵo en akrilo sur papero fare de Martha Sengteller. Ekde 2006, grafikoj, pentraĵoj aŭ plastikaĵoj estis uzataj kiel premiaj objektoj.

En septembro 2021, la 45-a delegita kunveno de la Landa porvirina konsilio decidis ĉesigi la aljuĝadon de ĉi premio kaj voli evoluigi novan formaton. Tamen ia nova formato ankoraŭ ne estis lanĉita. Ĵuriano ankaŭ venis de la Landa amaskomunikila komisiono por Turingio (TLM).

Honoritoj 

 2021: Beatrice Osdrowski - porvirina centro Towanda en Jena 

 2019: Sabine Schmolinsky - egalrajteca batalantino je la universitato de Erfurto 

 2017: Kathrin Schuchardt - liberprofesia pluklerigadfakulino 

 2015: Uta Reber - porvirina centro Brennessel 

 2013: Anne-Kristin Kolling - projekto Frauensache. Cross-over-Mentoring für weibliche Führungskompetenz ene de federacia iniciativo por egalrajtecigo 

 2011: Birgit Adamek - komisiitino pri egalaj rajtoj de la municipo de Erfurto 

 2009: fratino Martina Ernst - ordenanino batalanta kontraŭ komercado per virinoj 

 2006: Gerlinde Sommer - ĵurnalistino 

 2004: Ulrike Müller - agadoj je Weimar weiblich en VajmaroLFR listo de la premiricevintoj

Eksteraj ligiloj 
hejma subpaĝo je la paĝaro de la Landa porvirina konsilio
Notoj

kategorio:Feminismo
kategorio:Germanaj premioj
kategorio:Aperis en 2004
kategorio:Malaperis en 2021